CELEX: 
Language: mt
Date: 2018-01-17 00:00:00
Title: REGOLAMENT TAL-KUMMISSJONI (UE) .../... li jibdel l-Anness I tar-Regolament (KE) Nru 396/2005 tal-Parlament Ewropew u tal-Kunsill

REGOLAMENT TAL-KUMMISSJONI (UE) .../...
            
            
               ta’ 17.1.2018
            
            
               li jibdel l-Anness I tar-Regolament (KE) Nru 396/2005 tal-Parlament Ewropew u tal-Kunsill
            
            
               (Test b’rilevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat ir-Regolament (KE) Nru 396/2005 tal-Parlament Ewropew u tal-Kunsill tat-23 ta’ Frar 2005 dwar il-livelli massimi ta’ residwu ta’ pestiċidi fi jew fuq ikel u għalf li joriġina minn pjanti u annimali u li jemenda d-Direttiva tal-Kunsill 91/414/KEE
                  1
               , u b’mod partikulari l-Artikolu 4 tiegħu,
            
            
               Billi: 
            
            
               (1)Il-prodotti li joriġinaw mill-pjanti u mill-annimali li għalihom japplikaw il-livelli massimi ta’ residwu ta’ pestiċidi (“l-MRLs”) stabbiliti bir-Regolament (KE) Nru 396/2005, u li huma suġġetti għad-dispożizzjonijiet ta’ dak ir-Regolament, huma mniżżlin fl-Anness I tiegħu.
            
            
               (2)Jenħtieġ li l-Anness I ta’ dak ir-Regolament jagħti iktar tagħrif dwar il-prodotti kkonċernati, b’mod partikulari f’dak li għandu x’jaqsam mas-sinonimi li wieħed juża biex jirreferi għall-prodotti, mal-ismijiet xjentifiċi tal-ispeċijiet li minnhom jiffurmaw parti l-prodotti u mal-parti tal-prodott li għaliha japplikaw l-MRLs rispettivi.
            
            
               (3)Jenħtieġ li jinbidel il-kliem tat-test tan-nota f’qiegħ il-paġna bin-numru (1) tal-Parti A u tal-Parti B tal-Anness I sabiex ma jkunx hemm l-ambigwità u l-interpretazzjonijiet differenti li kien hemm minħabba l-kliem attwali tagħha.
            
            
               (4)Fil-Parti A tal-Anness I jenħtieġ li jiddaħħlu żewġ noti f’qiegħ il-paġna ġodda bin-numri (3) u (4) rispettivament, sabiex jingħata iktar tagħrif dwar il-parti tal-prodott li għaliha japplikaw l-MRLs tal-prodotti kkonċernati.
            
            
               (5)Fil-Parti A tal-Anness I jenħtieġ li tiddaħħal nota f’qiegħ il-paġna ġdida bin-numru (7) sabiex jiġi ċċarat li l-MRLs għall-għasel ma japplikawx għal prodotti oħrajn tal-apikultura minħabba l-karatteristiċi kimiċi differenti tagħhom.
            
            
               (6)Fil-Parti B tal-Anness I jenħtieġ li jiddaħħlu prodotti addizzjonali sabiex dawn jiġu allokati għal gruppi jew sottogruppi partikulari tal-Parti A.
            
            
               (7)Fil-Parti B tal-Anness I jenħtieġ li jitħassru n-noti f’qiegħ il-paġna bin-numri (2), (3), (4), (5) u (6) minħabba li l-iskadenzi stabbiliti fihom skadew.
            
            
               (8)Fil-Parti B tal-Anness I jenħtieġ li tiddaħħal nota f’qiegħ il-paġna ġdida bin-numru (2) sabiex jitħalla jgħaddi perjodu raġonevoli taż-żmien qabel ma tibda tapplika l-klassifika mibdula tal-prodott tal-fażola tas-sojja, sabiex l-operaturi tan-negozji tal-ikel ikunu jistgħu jibdew jissodisfaw ir-rekwiżiti l-ġodda li se jirriżultaw mill-modifika tal-klassifika tal-prodott.
            
            
               (9)Is-sħab kummerċjali tal-Unjoni ġew ikkonsultati permezz tal-Organizzazzjoni Dinjija tal-Kummerċ u tqiesu l-kummenti tagħhom.
            
            
               (10)Għalhekk jenħtieġ li r-Regolament (KE) Nru 396/2005 jiġi emendat kif xieraq.
            
            
               (11)Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         
         
            
               ADOTTAT DAN IR-REGOLAMENT:
            
            
               Artikolu 1
            
            
               L-Anness I tar-Regolament (KE) Nru 396/2005 qed jinbidel bl-Anness ta’ dan ir-Regolament.
            
            
               Artikolu 2
            
            
               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Huwa għandu jibda japplika mill-1 ta’ Jannar 2018 sabiex ma jfixkilx il-ġbir tal-kampjuni għall-programm nazzjonali multiannwali tal-monitoraġġ tar-residwi, li jissejjes fuq is-snin kalendarji.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha. 
            
            
               Magħmul fi Brussell, 17.1.2018
            
            
               
                     Għall-Kummissjoni
               
               
                     Il-President
                     Jean-Claude JUNCKER
               
               
            
         
         
            
                  
                     (1)
                  
                        ĠU L 70, 16.3.2005, p. 1.
               
            
      
    ---documentbreak--- 
      
         
         
            
               ANNESS
            
            
               “Anness I
            
            
               Parti A
            
            
               Prodotti li joriġinaw mill-pjanti u mill-annimali li jissemmew fl-Artikolu 2(1) u li għalihom japplikaw l-MRLs
            
            
               [Office of Publication: please insert Excel table Annex I, Part A]
            
            
               Parti B
            
            
               Prodotti oħrajn li jissemmew fl-Artikolu 2(1)
            
            
               [Office of Publication: please insert Excel table Annex I, Part B].”